H.P. Hanssen blev født på gården [[Nørremølle]] på [[Sundeved]] i [[Snogbæk]] i [[Nordslesvig]] i et dansksindet miljø. Kun to år efter hans fødsel kom i [[1864]] krigen med [[Preussen]] og [[Østrig]], der resulterede i afståelsen af hertugdømmerne Slesvig og [[Holsten]]. Han kom på [[Askov Højskole]] og studerede senere i [[København]], [[Berlin]] og [[Leipzig]] samtidig med, at han tidligt gik ind i den danske bevægelse i den nationale kamp. Han var en ledende drivkraft ved dannelsen af den [[Vælgerforening for Nordslesvig|nordslesvigske vælgerforening]] i [[1888]] og blev dens energiske sekretær. I [[1893]] købte han dagbladet ''[[Heimdal (avis)|Heimdal]]'' i [[Aabenraa]] og gjorde bladet til et stærkt dansk talerør. De tyske myndigheder prøvede at stække hans virksomhed, og i [[1895]] var han for en kort tid arresteret for højforræderi.
Ledere